Ifølge Dansk Sygeplejeråd er jobrotation den bedste måde at få ledige sygeplejersker i arbejde.

I Nordjylland er der jobrotationsprojekter i gang for omkring 30 sygeplejersker. - Jeg foretrækker klart jobrotation frem for andre aktiveringsformer - fordi der her er tale om midlertidige stillinger på almindelige vilkår, det vil sige til overenskomstmæssig løn og med det samme ansvar som fastansatte. I modsætning til virksomhedspraktik eller job med løntilskud, hvor sygeplejersken kun modtager sine dagpenge og ikke må påtage sig særligt ansvar, siger Jytte Wester til P4 Nordjylland. DSR i Nordjylland holdt forleden temamøde for nyuddannede, ledige sygeplejersker. I januar var 61 af dem i landsdelen, plus de allersenest uddannede, som først tæller i statistikken senere i marts måned.